**Oslo, 12. mars 2017**

# Info om forventet fremdrift og støyende arbeider

I disse dager ferdigstilles montering av stillaser og det vil snart settes i gang forberedende arbeider for nedpigging av fasadepuss.

Byggeleder har presentert fremdriftsplan for utførende entreprenører og byggekomiteen, og vi gjengir hovedpunktene i denne. Merk at denne planlagte fremdriften ikke kan fastsettes helt nøyaktig før arbeidet med nedpigging er godt i gang.

Vi kan dele opp det innledende arbeidet i følgende grupper:

* Klargjøring og oppstart
* Nedhugging av puss (støyende arbeider)
* Betongrehabilitering (støyende arbeider)

**Klargjøring og oppstart**

Forventet oppstart 15. mars og vil vare til ca uke 14.  
Herunder ligger arbeid som kontrollering av tilstander på bygget, sikringsarbeid, tilrettelegging for pigging, nedskjæring av rekkverk på brannbalkonger, kontroll og oppmåling av dører og vinduer for utskiftning. Noe pigging vil skje for kontroll av underlag, begrenset til mindre enn 5 timer i perioden. Det er ellers forventet et moderat støynivå i denne perioden.

**Nedhugging av puss**

Forventet oppstart er satt til uke 14 og vil vare til ca uke 22.

Herunder ligger arbeid som nedhugging av fasadepuss, oppmåling av stålbjelker, utskifting av stålbjelker.

Her er planlegges det meget støyende arbeider i perioden uke 14 – 16 og uke 18 – 20.

**Betongrehabilitering**

Dette arbeidet vil pågå parallelt med nedhugging og startes i uke 16. Herunder ligger arbeid som piggearbeider på gesims, hjørnebalkonger, og brannbalkonger. Her planlegges det meget støyende arbeider i perioden uke 16 – 20.

I perioden uke 14 – 20 vil det bli gjennomført meget støyende arbeider. Det kan godt hende at denne perioden forlenges. Dette avhenger av tilstanden på konstruksjoner på stål og betong, som blir avdekket etter hvert som arbeidet pågår. Vi presiserer at det i hele byggeperioden vil foregå andre støyende arbeider.

Infobrev #5 side 1/2

**Arbeidstider**

Vi minner om arbeidstiden gjennom hele prosjektet:

**Mandag – Fredag**

07:00 – 18:00

07:30 – 17:00 (mest støyende arbeider)

**Lørdag**

09:00 – 16:00

10:00 – 15.00 (mest støyende arbeider)

**Viktig for deg som beboer**  
Byggekomiteen vil presisere følgende:

***All ferdsel i stillas og på balkonger er strengt forbudt***  
Dette er heretter arbeidsområde og beboere har ingen adgang for egen sikkerhets skyld. Dette gjelder både brann- og sidebalkonger.  
  
Vi minner om sikkerhetstiltakene vi informerte om i februar. Ikke glem å være påpasselig med sikkerheten fremover da det vil være enklere å ta seg inn i leiligheter og oppganger via stillaset.

• Vinduer i leilighet – hold disse lukket med begge haspene når du ikke er i rommet selv.

• Dører – hold egen ytterdør, dører til kjeller/ loft og døren nede lukket til enhver tid.

• Ikke slipp inn noen du ikke kjenner – alle håndverkere får egne nøkler.

Med vennlig hilsen  
  
Byggekomiteen

Infobrev #5 side 2/2